Reglugerð fyri afturlatnari uppboðssølu í 2017 Treytir fyri afturlatnari uppboðssølu í 2017 sambært kunngerð um uppboðssølu av makreli, norðhavssild og svartkjafti og botnfiski í Barentshavinum í 2017. 1. Tey, ið ætla at bjóða, skulu brúka oyðublað, sum er gjørt til endamálið. Oyðublaðið er tøkt á heimasíðuni hjá Vørn, www. vorn. fo. Møguleiki er eisini at venda sær til Vørn og biðja um at fáa oyðublað sent. 2. Boðið skal sendast til Vørn í afturlatnum brævbjálva innan ásettu freist. Brævbjálvin skal merkjast“ Uppboðssøla av (heiti á fiskaslag) 2017”. 3. Adressan hjá Vørn er: Vørn, Yviri við Strond 3, Postrúm 1238, 110 Tórshavn. 4. Boðið skal tilskila, hvønn prís tann, ið bjóðar, er sinnaður at gjalda, og hvussu stóra nøgd viðkomandi ynskir at keypa. Boðið kann bert fevna um ein ávísan prís og eina ávísa nøgd. Í boðnum skal prísurin ásetast sum prísur pr. kilo. Nøgdin skal ásetast í kilo. 5. Trygd fyri peninginum: Keypari skal stilla nøktandi trygd fyri, at keypspeningur og uppboðssølugjald verða goldin sbrt. gjaldsfreistunum (hesar eru útgreinaðar niðanfyri). Trygdin skal vera sett í seinasta lagi samstundis, sum boð verður latið og skal vera galdandi, til rindað er. 11. Um ein eigari, ella felag, eigur, ella hevur avtalu við, fleiri fiskifør, sbrt. treytunum í pkt. 10, kann hann lata trý boð inn fyri hvørt fiskifar. 12. Keypt rættindi kunnu einans gagnnýtast við tí fiskifari, ið tey verða keypt til. Rættindini kunnu ikki avhendast til annað fiskifar sbrt. ásetingum í lóg um vinnuligan fiskiskap. 13. Í avgreiðsluni verða innkomin boð raðfest við hægsta eindarprísi fremst–tað merkir hægsta prísi fyri kilo í krónum og oyrum–og síðani lækkandi, til boð er komið uppá alla nøgdina, ið er boðin út. Prísurin verður eins fyri allar keyparar og verður ásettur javnt prísinum hjá tí, ið fekk seinastu nøgdina í boði. 14. Keypari kann fáa minni nøgd í boði, enn hana viðkomandi bjóðar uppá. Í teimum førum kann keyparin velja at siga boðið frá sær og lata nøgdina inn aftur. 15. Landstýrismaðurin kann áseta minstaprís, áðrenn boðini verða latin upp. 16. Endaliga avgreiðslan kann verða vrakað, um illgruni er um marknaðarbrek. Um hetta hendir, verða øll, ið hava latið boð inn, kunnað. 17. Verður avgreiðslan vrakað, verður farið fram av nýggjum eftir reglunum í kunngerð um uppboðssølu av makreli, norðhavssild og svartkjafti og botnfiski í Barentshavinum í 2017. Keypari rindar uppboðssølugjaldið, sum er 0,75% av keypsupphæddini og kr. 500, -fyri fiskiloyvi til Vørn. Hetta gjald fellur til gjaldingar, tá avgerð er tikin um, hvør ella hvørji vinna boðið. Vørn sendir rættindahavara, sum hevur vinnandi boðið, rokning fyri keypsupphæddina Keypsupphæddin fellur til gjaldingar 31. desember 2017, hóast ikki verður avreitt. Rinda eigarar ikki rættstundis, verður renta roknað við 0,7% fyri hvønn byrjaðan mánað. 1. Bankatrygdin skal stillast sum ótíðaravmarkað sjálvsskuldarborgan ella sum onnur bankatrygd, ið kann metast at verða eins nøktandi. 2. Verður ístaðin goldið frammanundan, skal øll upphæddin, ið ætlanin er at bjóða fyri, vera á konto hjá Vørn á 6460–182.705. 9, tá uppboðssølan byrjar. Tá sølan er liðug, verður gjørt upp og avroknað. Góðkenning frá Vørn Feløg og persónar, ið ætla at bjóða uppá rættindi á uppboðssølu eftir § 2, stk. 1, nr. 3 og 4 í kunngerðini, skulu vera góðkend av Vørn framman undan ætlaðum keypi og skulu lata hóskandi skjalprógv inn í seinasta lagi 3 vikur, innan uppboðssøla verður hildin, ella boð skulu latast inn. Skjalprógvast skal, hvat fiskifar talan er um, og at fiskifarið er undir føroyskum flaggi og hevur føroyskt siglingarloyvi. Váttan skal fyriliggja frá Sjóvinnustýrinum. Fiskifarið skal vera undir føroyskum flaggi í seinasta lagi 1 viku, áðrenn ætlanin er at keypa á uppboðssølu. Harundir skal skjalprógvast, at feløg, persónar og eigarar av skipum lúka treytirnar í § 7 í lóg um vinnuligan fiskiskap. Um felagið ikki áður er góðkent av Vørn, skulu fylgjandi skjøl latast Vørn 3 vikur innan uppboðssøluna: 1. Stovningarsamtykt 2. Viðtøkur fyri felagið 3. Starvsreglugerð fyri nevndina 4. Prógv fyri innføring í yvirlit yvir partaeigarar 6. Tekningarúrskrift frá Skráseting Føroya 7. Endaliga keypssáttmála 8. Møguligan partaeigarasáttmála 9. Onnur skjøl, sum hava týdning fyri ognarviðurskifitni og avgerðarrættin í felagnum, herundir lániavtalur 10. Roknskaparupplýsingar 11. Váttan um bústað í Føroyum 12. Váttan um fulla skattskyldu í Føroyum 13. Váttan um, at ongar aðrar avtalur viðvíkjandi eigara- og avgerðarviðurskiftunum enn tær, sum Vørn hevur fingið innlit í, eru gjørdar í hesum sambandi. Váttan skal fyriliggja frá nevndarlimum, stjórn og løggildum grannskoðara. Kunning og avgreiðsla av søluni Boðini verða latin upp og sølan avgreidd handan afturlatnar dyr. Upplýsingar um søluna verða almannakunngjørdar, tá sølan er liðug. Upplýsingarnar fevna um upphæddir á vinnandi boðunum og navnið á teimum, ið hava vunnið uppboðssøluna. Serstakar støður: Ein keypari fær ikki alt hann bjóðar uppá, ella fleiri keyparar hava sama boð. Boðið, ið hevur lægsta eindarprís (kiloprís) av teimum boðum, ið komu upp í part, ásetir kiloprísin, ið øll skulu gjalda. Á henda hátt rinda øll, ið keypa, sama prís. Um seinasti keyparin ikki fær alt, ið hann bað um, kann hann frásiga sær keypið. Um fleiri keyparar liggja aftast við sama prísi, verður nøgdin, ið eftir er, býtt millum hesar keyparar lutfalsliga eftir hvussu stóra nøgd teir hava bjóðað uppá. Ynskja keyparar ikki at taka av, tí nøgdin er minni enn tað, teir ynskja, fær keyparin við hægsta boðnum í boði at keypa hesa nøgdina til lægsta prís. Tekur keyparin við hægsta boðnum heldur ikki av, fær keyparin við næsthægsta boði møguleikan. Hetta heldur so fram, til einki er eftir. Um so er, at eingin av vinnandi keyparunum vil hava kvotuna, ið eftir er, fer hon á opna uppboðssølu ella í afturlatna uppboðssølu enn einaferð. Um tveir ella fleiri keyparar hava hægsta og sama boð í prísi, men samanlagt ynski um størri nøgd enn hana, ið verður boðin út, verður útbjóðaða nøgdin boðin keyparunum við hægsta prísi lutfalsliga eftir, hvussu stóra nøgd teir hava bjóða uppá. Um keypari við besta boði ikki tekur av minnu nøgdini, ið honum stendur í boði, so frásigur viðkomandi sær keypið til alla nøgdina, viðkomandi beyð uppá. Hini, við vinnandi boði, fáa tá hesa nøgdina í boði. Um allir keyparar siga nøgdina frá sær, so fer nøgdin á opna ella afturlatna sølu enn einaferð.